Freistaat Bayern  
Vrystaat Beiere| Landsvlae | Landswapens |
| --- | --- |
| Streifenflagge des Freistaates BayernStreifenflaggeRautenflagge des Freistaates BayernRautenflagge | Großes Staatswappen des Freistaates BayernGroßes StaatswappenKleines StaatswappenKleines StaatswappenKleines Staatswappen |
| (Besonderhede) | (Besonderhede) |
| Basiese gegewens |
| Hoofstad: | München |
| Stigting: | 1949 |
| Oppervlak: | 70 541,57 km²1ste in Duitsland |
| Bevolking: | 13 369 393 *(31 Desember 2022)*2de in Duitsland |
| Bevolkingsdigtheid: | 190 inwoners per km² 11de in Duitsland |
| Volkslied (*Landeshymne*): | *Gott mit dir, du Land der Bayern* |
| BIP - Totaal - Aandeel aan Duitse BIP | 2021661,5 miljard €18,5% |
| Skuldlas per inwoner: | 987 € *(31 Desember 2019)* |
| Totale skuldlas: | 12,926 miljard € *(31 Desember 2019)* |
| Werkloosheid: | 3,3% *(Oktober 2023)* |
| ISO 3166-2: | DE-BY |
| Amptelike webwerf: | www.bayern.de |
| Politiek |
| Eerste minister: | Markus Söder (CSU) |
| President van die *Landtag*: | Ilse Aigner (CSU) |
| Regerende partye: | CSU en Freie Wähler (FW) |
| Setels in die parlement (*Landtag*)(203 setels) (2018: 205 setels): | CSU 85 (2018: 85)Bündnis 90/Die Grünen 32 (38)Freie Wähler 37 (27)AfD 32 (22)SPD 17 (22) |
| Laaste verkiesing: | 8 Oktober 2023 |
| Volgende verkiesing: | Laat in 2028 |
| Parlementêre verteenwoordiging |
| Stemme in die Federale Raad (*Bundesrat*): | 6 (van 69) |
| Kaart |
|  |

**Beiere** (Beiers en Duits: *Bayern*, [ˈbaɪɐn], luister (hulp·inligting)), amptelik die **Vrystaat Beiere** (Beiers en Duits: *Freistaat Bayern*, [ˈfʁaɪʃtaːt ˈbaɪɐn], luister (hulp·inligting)), is die grootste deelstaat van Duitsland wat die hele suidooste van die land beslaan, met 'n oppervlakte van 70 541 vierkante kilometer en 'n bevolking van meer as 13 miljoen. Dit word in die noorde begrens deur die deelstate Thüringen en Sakse, in die ooste deur die Tsjeggiese Republiek, in die suide en suidooste deur Oostenryk (van wes na oos: Vorarlberg, Tirol, Salzburg en Opper-Oostenryk) en in die weste deur die deelstate Hesse en Baden-Württemberg.

Die Benediktyne-klooster Banz noord van Bamberg. Beiere was oorspronklik 'n oorwegend Rooms-Katolieke staat wat 'n godsdienstige en politieke teengewig teen die merendeels Protestantse Pruise gevorm het. As gevolg van toenemende sekularisering het die aandeel Katolieke inwoners tussen 1970 en 2011 van 70 tot 54 persent gedaal, twintig persent is lidmate van Protestantse kerke
München aan die Isarrivier is die deelstaatparlements- en regeringsetel asook die grootste stad van Beiere met 'n bevolking van meer as 1,4 miljoen.

Die huidige Vrystaat Beiere – met die term *Freistaat* is geen besondere regtelike status binne Duitsland se federale struktuur met sestien deelstate verbonde nie aangesien alle deelstate gelyke regte geniet – het sy historiese wortels in 'n verskeidenheid histories selfstandige politieke entiteite waarvan elkeen deur die eeue heen sy eie tradisies en kenmerke ontwikkel het.

Geskiedenis
-----------

Drie groot historiese volkstamme en hul gebiede is in die huidige deelstaat verenig: die naamgewende Beiere, die Franke en die Swabe. Al drie het oor die eeue heen onafhanklik van mekaar ontwikkel, hoewel daar ook strukture oor stamgrense heen gevorm is soos byvoorbeeld ten opsigte van kerkorganisasie.

Die moderne Beierse staat, soms ook *Staatsbayern* of Staatsbeiere genoem, is eers in die tyd van die Franse Rewolusie gevorm, waarby Napoleon Bonaparte en die invloedryke Beierse minister Maximilian Joseph Graf Montgelas (1759–1838) 'n beslissende rol gespeel het. Met die stigting van die Vrystaat Beiere in 1946 en sy toetreding tot die Bondsrepubliek Duitsland drie jaar later het die enigste Duitse deelstaat (behalwe vir die twee Hanse-stadstate in Noord-Duitsland, Bremen en Hamburg) ontstaan wat as politieke entiteit aanspraak kan maak op historiese kontinuïteit.

Nogtans het Beiere ná die Tweede Wêreldoorlog in 'n spanningsveld tussen tradisies en modernisering gestaan. Die uitdaging was om 'n staat met 'n sterk agrariese karakter en min nywerhede, 'n hoë werkloosheidsyfer en lae belastinginkomste te moderniseer. Hierdie proses het gepaard gegaan (en is bevorder) deur 'n ongekende bevolkingsgeroei. Tussen 1950 en 2018 het die Beierse bevolking toegeneem van nege tot dertien miljoen. Twee miljoen vlugtelinge uit vroëere Ryksgebiede en aangrensende streke – van wie die helfte uit die Sudetengau afkomstig was – het hulle kort ná die oorlog in die deelstaat gevestig. In die volgende dekades het ook binnemigrasie uit ander deelstate en migrasie oor grense heen bygedra tot die bevolkingsaanwas. Tans is sowat 1,8 miljoen buitelanders in Beiere woonagtig.

Ekonomie
--------

### Toerisme

Die Beierse toerismebedryf, wat werk aan sowat 600 000 mense verskaf, het in 2017 rekordsyfers behaal met meer as 37,2 miljoen besoekers. Die deelstaat is die gewildste bestemming vir buitelandse toeriste in Duitsland – met 19,1 miljoen geregistreerde oornagtings in 2017. Die aandeel van buitelandse besoekers aan alle oornagtings het van 14,1 persent in 2004 gestyg tot 20,3 persent in 2017.

Susterstreke
------------

| Susterstreke van Beiere |
| --- |
| Ligging van Shandong | Shandong | Vlag van die Volksrepubliek China Volksrepubliek China | 1987 |
| Wapen van Quebec | Quebec | Vlag van Kanada Kanada | 1989 |
| Wapen van die Wes-Kaap | Wes-Kaap | Vlag van Suid-Afrika Suid-Afrika | 1995 |
| Wapen van Gauteng | Gauteng | Vlag van Suid-Afrika Suid-Afrika | 1995 |
| Wapen van São Paulo | São Paulo | Vlag van Brasilië Brasilië | 1997 |
| Seël van Kalifornië | Kalifornië | Vlag van Verenigde State van Amerika Verenigde State | 1998 |
| Ligging van Guangdong | Guangdong | Vlag van die Volksrepubliek China Volksrepubliek China | 2004 |
| Wapen von Karnataka | Karnataka | Vlag van Indië Indië | 2007 |